অ্যাব্লাস্টিন
অ্যাব্লাস্টিন টিকাদানের ফলে রক্তরসে সৃষ্ট অ্যান্টিবডির মতো এক প্রকার রাসায়নিক পদার্থ যা সংক্রামক জীবাণুর বৃদ্ধি রোধ করে। ইঁদুরের Trypanosoma lewsi সংক্রমনের ফলে সংঘটিত সিরাম প্রতিক্রিয়া এর একটি ভালো উদাহরণ। সংক্রমণের কয়েকদিন পর অ্যাব্লাস্টিন উৎপন্ন হয় এবং ক্রমশ Trypanosome এর বৃদ্ধি কমিয়ে দেয়। রক্তরসের গ্লোবিউলিন অংশে অ্যাব্লাস্টিনের কার্যকারিতা দেখা যায় এবং এটি এক প্রাণীর দেহ থেকে সংগ্রহ করে অন্য প্রাণীর দেহে ঢুকিয়ে দেওয়া হয়।